stanford-oval/wikipedia huggingface dataset:
อุทยานแห่งชาติอ่าวพังงา

| อุทยานแห่งชาติอ่าวพังงา |
| --- | --- |
ไอยูซีเอ็นประเภท 6 (เขตคุ้มครองเพื่อประโยชน์อันยั่งยืนของทรัพยากรธรรมชาติ)
เขาตาปู

ที่ตั้ง: จังหวัดพังงา, ประเทศไทย
พิกัด: 8°21′0″N 98°29′0″E﻿ / ﻿8.35000°N 98.48333°E﻿ / 8.35000; 98.48333
พื้นที่: 400 ตารางกิโลเมตร (250,000 ไร่)
จัดตั้ง: 29 เมษายน พ.ศ. 2524
ผู้เยี่ยมชม: 999,035 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช

 พื้นที่ชุ่มน้ำแรมซาร์
ชื่อที่ขึ้นทะเบียน: อุทยานแห่งชาติอ่าวพังงา
ขึ้นเมื่อ: 14 สิงหาคม พ.ศ. 2545
เลขอ้างอิง: 1185
 
 
เขาตาปู (เกาะตาปู)
อุทยานแห่งชาติอ่าวพังงา เป็นอุทยานแห่งชาติที่ตั้งอยู่ในจังหวัดพังงา มีเนื้อที่ทั้งหมดประมาณ 250,000 ไร่ หรือ 400 ตารางกิโลเมตร ครอบคลุมพื้นที่ป่าชายเลนผืนใหญ่ที่อุดมสมบูรณ์คงสภาพธรรมชาติดั้งเดิมอยู่มาก เป็นป่าชายเลนกว้างใหญ่ที่สุดของประเทศไทยในปัจจุบัน โดยมีเนื้อที่ป่าโดยรวมทั้งจังหวัด 190,265 ไร่ คิดเป็นร้อยละ 18.17 ของเนื้อที่ป่าชายเลนทั้งประเทศ (พ.ศ. 2539) เขตอุทยานแห่งชาติอ่าวพังงานับตั้งแต่เขตอำเภอเมืองพังงา เลียบตามชายฝั่งจนถึงเขตอำเภอตะกั่วทุ่ง และบริเวณพื้นน้ำในทะเลอันดามัน ซึ่งมีพื้นที่ร้อยละ 80 ของพื้นที่อุทยานแห่งชาติ ประกอบด้วยเกาะน้อยใหญ่ประมาณ 42 เกาะ เช่น เกาะเขาเต่า เกาะพระอาตเฒ่า เกาะโบยน้อย เกาะโบยใหญ่ เกาะรายาหริ่ง เกาะพนัก เกาะห้อง เกาะปันหยี เขาพิงกัน เป็นต้น
ประวัติและภูมิประเทศ

ตามลักษณะโครงสร้างและธรณีสัณฐานเป็นทิวเขาที่เกิดในยุคครีเทเชียสกับยุคเทอร์เชียรีตอนต้น อายุประมาณ 36-136 ล้านปีมาแล้ว ภูมิสัณฐานและภูมิประเทศทั่วไปของบริเวณนี้ ยังเป็นผลมาจากลักษณะโครงสร้างที่เรียกว่า รอยเลื่อน มีชื่อทางธรณีวิทยาว่า "รอยเลื่อนคลองมะรุ่ย" และ "รอยเลื่อนพังงา" นอกจากนั้นยังมีภูเขาหินตะกอน หินแปร แทรกสลับอยู่เป็นแนว โดยเฉพาะอย่างยิ่งภูเขาหินปูนลูกโดด จากการเปลี่ยนแปลงสภาพแวดล้อมทางธรรมชาติดังกล่าวทำให้เกิดเป็นช่อง โพรง หรือถ้ำมากมาย ส่วนภูเขาหินดินดานบางแห่งสลายตัวกลายเป็นหย่อมเนินเขาขนาดเล็กบ้างใหญ่บ้าง การยุบตัวของแผ่นดินทางด้านตะวันตกทำให้เกิดเป็นชายฝั่งขรุขระเว้าๆ แหว่งๆ เกิดเป็นอ่าวและเกาะซึ่งเป็นภูเขาหินปูนลูกโดดกระจายอยู่ตามฝั่งมากมาย
ได้มีการค้นพบหลักฐานก่อนประวัติศาสตร์เมื่อปี พ.ศ. 2530 บริเวณเขาเต่าในอุทยานแห่งชาติอ่าวพังงา โดยพบหลักฐานการเข้ามาอยู่อาศัย รวมถึงการฝังศพของผู้คนสมัยก่อนประวัติศาสตร์ จากการศึกษาของนักธรณีวิทยา โดยนำเอาซากดึกดำบรรพ์ของหอยบริเวณถ้ำและเพิงผาตามเกาะและหินโผล่ในอ่าวพังงา พบว่าในระหว่างยุคไพลสโตซีนกับไฮโลซีน คือ เมื่อประมาณ 11,000 ปี ที่ผ่านมาระดับน้ำทะเลลดต่ำลงมากในช่วงยุคน้ำแข็ง ภูเขาหินที่เป็นเกาะแก่งดังที่เห็นอยู่ในปัจจุบันส่วนใหญ่จึงอยู่บนที่ดอน ไม่มีสภาพเป็นเกาะดังที่เป็นอยู่ ต่อมาในช่วง 7,500-8,500 ปีมาแล้ว ระดับน้ำทะเลค่อยๆ ขยับสูงขึ้นจนสูงสุด คือ สูงกว่าระดับน้ำทะเลปานกลางในปัจจุบันถึง 4.5 เมตร และต่อมาในช่วง 4,000-5,000 ปีมาแล้ว ระดับน้ำทะเลขึ้นๆ ลงๆ (มีทั้งขึ้นสูงและลดต่ำกว่าปัจจุบัน) ในช่วงระหว่าง 2,700-3,700 ปีมาแล้วนั้น ระดับน้ำทะเลค่อนข้างจะคงตัว แต่ยังสูงกว่าปัจจุบันระหว่าง 1.5-2.5 เมตร และตั้งแต่ 1,500 ปีเป็นต้นมา ระดับน้ำทะเลสูงสุดกว่าปัจจุบัน 1.5 เมตร เช่นกัน
หลักฐานทางโบราณคดี

ได้มีการค้นพบถึงการดำรงชีวิตของกลุ่มชนก่อนประวัติศาสตร์ที่ทิ้งร่องรอยไว้ในเขตอุทยานแห่งชาติอ่าวพังงาและบริเวณใกล้เคียง กล่าวคือ มนุษย์ซึ่งเคยอาศัยในเขตจังหวัดกระบี่และพังงา เมื่อประมาณ 10,000 ปีมาแล้ว อาจสัญจรไปมาและเข้าอยู่อาศัยตามเพิงผา และถ้ำได้โดยสะดวก โดยมิต้องอาศัยแพหรือเรือ แต่เวลาผ่านไปในช่วงระดับน้ำทะเลขึ้นสูง กลุ่มชนที่สืบเชื้อสายต่อมาคงถอยร่นเข้ามาอาศัยอยู่บนพื้นที่ดอนภายใน และอาจมีกลุ่มชนที่รู้จักการทำแพ เรือ สัญจรไปในอ่าวพังงาบ้าง แต่แหล่งเหล่านี้อาจไม่เหมาะสมต่อการอยู่อาศัยถาวร ถ้ำและเพิงผา ด้วยเหตุนี้มนุษย์จึงต้องปรับตัวให้เข้ากับสิ่งแวดล้อม หรือมีการเคลื่อนย้ายถิ่นฐานใหม่ จนกระทั่งเป็นชุมชนที่มีความสามารถทางทะเล ซึ่งแสดงให้เห็นถึงการตั้งถิ่นฐานและการเข้ามาอยู่อาศัยของกลุ่มชนก่อนประวัติศาสตร์ในอุทยานแห่งชาติอ่าวพังงา ปรากฏจากแหล่งโบราณคดี สันนิษฐานว่าน่าจะเป็นงานสร้างสรรค์ ของคนในสมัยก่อนประวัติศาสตร์ที่ เขาเขียน เกาะปันหยี เขาระย้า ถ้ำนาค และเกาะพระอาตเฒ่า
โบราณวัตถุที่พบที่เขาพังมีเครื่องกะเทาะหินหลายชิ้น นอกจากนั้นพบเศษภาชนะดินเผาแบบเรียบ ลายเชือกทาบ หินลับ แกนหิน และสะเก็ด ที่มีร่อยรอยการกะเทาะ แต่ไม่มีลักษณะเป็นเครื่องมือที่ชัดเจนเป็นจำนวนมาก นอกจากนี้ที่ เกาะพระอาตเฒ่า ยังมีการค้นพบเศษภาชนะดินเผาเนื้อหยาบ แบบเรียบ แบบลายเชือกทาบ ชิ้นส่วนขวานหินขัด เครื่องมือสะเก็ดหิน กระดูกปลามีรอยขัดฝน
ภาพเขียนหินบนผนังในอ่าวพังงา ส่วนใหญ่เป็นภาพลายเส้น มีการระบายสีบ้าง มีทั้งวาดเส้นด้วยสี เขียนด้วยสีอย่างแท้จริง และเขียนด้วยการหยดสี สะบัดสี มักเขียนด้วยสีแดงและสีดำ มีสีอื่นๆ บ้างแต่เป็นส่วนน้อย รูปลักษณ์ที่เขียนมีทั้งลักษณะที่เป็นรูปร่างของคนและสัตว์ เช่น ภาพคนแบกปลา ปลา กุ้ง ค่าง นก ช้าง และรูปลักษณ์ของสิ่งไม่มีชีวิต เช่น ลายเส้นคล้ายยันต์หรือตัวอักษร ลูกศร เครื่องมือจับสัตว์น้ำ เรือ เป็นต้น
ดูเพิ่ม

การกัดเซาะชายฝั่ง
มาริโอ โตรอส

มาริโอ โตรอส
มาริโอ โตรอส (เกิดเมื่อวันที่ 9 ธันวาคม ค.ศ. 1922 – เสียชีวิตเมื่อวันที่ 3 มิถุนายน ค.ศ. 2018) เป็นนักการเมืองจากประเทศอิตาลี และเป็นสมาชิกสภาผู้แทนราษฎร ตั้งแต่ปี ค.ศ. 1958 จนถึงปี ค.ศ. 1972 และเป็นวุฒิสภา ตั้งแต่ปี ค.ศ. 1972 จนถึงปี ค.ศ. 1987
อุทยานเบญจสิริ

ระวังสับสนกับ สวนเบญจกิติ
| อุทยานเบญจสิริ |
| --- | --- |
สวนเบญจสิริเมื่อปี 2563

ประเภท: สวนชุมชน
ที่ตั้ง: ระหว่างซอยสุขุมวิท 22 - 24 แขวงคลองตัน เขตคลองเตย กรุงเทพมหานคร 10110
พิกัดภูมิศาสตร์: 13°43′49.22″N 100°34′2.35″E﻿ / ﻿13.7303389°N 100.5673194°E﻿ / 13.7303389; 100.5673194
พื้นที่: 29 ไร่ (4.6 เฮกตาร์)
เปิดตัว: 12 สิงหาคม พ.ศ. 2535
ผู้ดำเนินการ:   กรุงเทพมหานคร
สถานะ: 05.00 - 21.00 น. ทุกวัน
ขนส่งมวลชน:  พร้อมพงษ์
อุทยานเบญจสิริ หรือ สวนเบญจสิริ เป็นสวนชุมชนในกรุงเทพมหานคร สร้างบนที่ดินเดิมเนื้อที่ 29 ไร่ของกรมอุตุนิยมวิทยาริมถนนสุขุมวิทที่ย้ายออกไปอยู่ที่ถนนสุขุมวิท เขตบางนา โดยมีพื้นที่เชื่อมต่อกับโรงแรมแมริออท มาคีส์ ควีนส์ปาร์ค, เอ็มโพเรียม และเอ็มสเฟียร์
สวนสาธารณะแห่งนี้จัดสร้างโดยกรมธนารักษ์ กระทรวงการคลัง ในสมัยรัฐบาล ฯพณฯ พลเอกชาติชาย ชุณหะวัณ เนื่องในโอกาสที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 5 รอบในปี พ.ศ. 2535 ภูมิทัศน์ของสวน ออกแบบโดยศาสตราจารย์กิตติคุณ เดชา บุญค้ำ
ภายในสวนสาธารณะแห่งนี้มีประติมากรรมตั้งประดับอยู่เป็นการถาวร จำนวน 12 ชิ้นงาน
ในวันที่ 21 ธันวาคม พ.ศ. 2550 อุทยานเบญจสิริได้ใช้เป็นที่ปราศรัยใหญ่ปิดการหาเสียงของพรรคประชาธิปัตย์ ในการเลือกตั้งในปลายปีเดียวกัน และในวันที่ 3 ตุลาคม พ.ศ. 2551 ใช้เป็นที่ปราศรัยใหญ่ปิดหาเสียงของนายอภิรักษ์ โกษะโยธิน ในการเลือกตั้งผู้ว่าราชการกรุงเทพมหานคร พ.ศ. 2551 และเป็นที่เปิดตัวและปิดท้ายการปราศรัยใหญ่หาเสียงของ หม่อมราชวงศ์สุขุมพันธุ์ บริพัตร ในการเลือกตั้งผู้ว่าราชการกรุงเทพมหานคร พ.ศ. 2552 และ พ.ศ. 2556 และในวันที่ 17 มิถุนายน พ.ศ. 2554 ใช้เป็นที่ปราศรัยใหญ่ของพรรคประชาธิปัตย์ ในการเลือกตั้งในกลางปีเดียวกัน และใช้เป็นที่ปราศรัยใหญ่ปิดท้ายการหาเสียงเลือกตั้งผู้ว่าราชการกรุงเทพมหานคร พ.ศ. 2556 ของ ม.ร.ว.สุขุมพันธุ์ บริพัตร ในวันที่ 1 มีนาคม ปีเดียวกัน
ในเดือนตุลาคม พ.ศ. 2565 กลุ่มเดอะมอลล์ได้ประกาศความร่วมมือกับกรุงเทพมหานครในการปรับปรุงอุทยานเบญจสิริ และเปิดทางเชื่อมเข้ากับโครงการเอ็มโพเรียมและเอ็มสเฟียร์ โดยแล้วเสร็จในเดือนธันวาคม พ.ศ. 2566 พร้อมกับการเปิดให้บริการของเอ็มสเฟียร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อุทยานเบญจสิริ
รายละเอียดอุทยานเบญจสิริ เก็บถาวร 2006-05-08 ที่ เวย์แบ็กแมชชีน จากสำนักงานสวนสาธารณะ สำนักสิ่งแวดล้อม กรุงเทพมหานคร
รายละเอียดอุทยานเบญจสิริ เก็บถาวร 2007-03-10 ที่ เวย์แบ็กแมชชีน จากกระทรวงเทคโนโลยีสารสนเทศและการสื่อสาร
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
ทางด่วนเหนือ–ใต้ สายใต้

ดูเพิ่ม: ทางด่วนเหนือ–ใต้ (ประเทศมาเลเซีย) และ ทางด่วนเหนือ–ใต้ สายเหนือ
|  ทางด่วนหมายเลข 2 |
| --- | --- |
ทางด่วนเหนือ–ใต้ สายใต้
ข้อมูลของเส้นทาง

ส่วนหนึ่งของ  (Nilai North Interchange – Pandan Interchange)
 
ความยาว: 312 กิโลเมตร (194 ไมล์)
มีขึ้นเมื่อ: ค.ศ. 1981–ปัจจุบัน
ทางแยกที่สำคัญ
ปลายทางทิศเหนือ: Sungai Besi, กัวลาลัมเปอร์
 :    ทางด่วนกัวลาลัมเปอร์–เซอเริมบัน   Besraya Expressway   Kajang Dispersal Link Expressway    North–South Expressway Central Link  Jalan Sungai Ujong  Federal Route 53  Senawang-NSE Road  Lebuh AMJ  Lebuh Ayer Keroh  Federal Route 23  Federal Route 24  Federal Route 50  Federal Route 96  Jalan Sawah    Second Link Expressway   Federal Route 1  Skudai Highway  Pasir Gudang Highway    Tebrau Highway    Johor Bahru Eastern Dispersal Link Expressway 
ปลายทางทิศใต้: Pandan, โจโฮร์บะฮ์รู
ตำแหน่งที่ตั้ง
ประเทศ: มาเลเซีย
จุดหมาย ปลายทางหลัก:  กัวลาลัมเปอร์  เซอเริมบัน  มะละกา  Muar  Batu Pahat  โจโฮร์บะฮ์รู 
 
ระบบทางหลวง
 ทางด่วน  ทางหลวงสหพันธ์  ทางหลวงรัฐ 
ทางด่วนเหนือ–ใต้ สายใต้   (มลายู: Lebuhraya Utara-Selatan Jajaran Selatan) หรือทางด่วนสายกัวลาลัมเปอร์-เซอเริมบัน-มะละกา-โจโฮร์บะฮ์รู เป็นทางส่วนใต้ของทางด่วนเหนือ–ใต้ ซึ่งเป็นทางด่วนที่ยาวที่สุดในประเทศมาเลเซีย มีเส้นทางต่อจาก  และมุ่งไปยังทิศใต้ ทางด่วนสายนี้พาดผ่านในแนวเหนือ–ใต้ ผ่านสี่รัฐในมาเลเซียตะวันตก ได้แก่ รัฐเซอลาโงร์ รัฐเนอเกอรีเซิมบีลัน รัฐมะละกา และรัฐยะโฮร์
แหล่งข้อมูลอื่น

PLUS Expressway Berhad เก็บถาวร 2018-12-08 ที่ เวย์แบ็กแมชชีน
PLUS เก็บถาวร 2007-10-12 ที่ เวย์แบ็กแมชชีน
Malaysian Highway Authority เก็บถาวร 2005-08-30 ที่ เวย์แบ็กแมชชีน
| ด ค ก ทางด่วนในประเทศมาเลเซีย |
| --- | --- | --- |
| ระหว่างรัฐ |   เหนือ–ใต้ (สายเหนือ)   เหนือ–ใต้ (สายใต้)   เหนือ–ใต้ (ทางเชื่อมต่อกลาง)   กัวลาลัมเปอร์–การะก์   ชายฝั่งตะวันออก   กาจัง–เซอเริมบัน   # ชายฝั่งตะวันตก   ^ Paroi–Senawang–KLIA   ^ Jelas   ^ Perlis–Langkawi Bridge  |  |
| กัวลาลัมเปอร์/ หุบเขากลัง  และรัฐเซอลาโงร์ |   หุบเขากลังใหม่   ชาห์อาลัม   Cheras–Kajang   Sungai Besi   New Pantai   Damansara–Puchong   Ampang–Kuala Lumpur   Kemuning–Shah Alam   Kajang Dispersal Link   # Sungai Besi–Ulu Klang   Maju   Sprint   Kuala Lumpur–Kuala Selangor   South Klang Valley   # East Klang Valley   New North Klang Straits Bypass   # Damansara–Shah Alam   Duta–Ulu Klang   Guthrie Corridor   East–West Link   Kuala Lumpur–Seremban   อุโมงค์สมาร์ท   ^ Serdang–Kinrara–Putrajaya   * Kinrara–Damansara  |  |
| รัฐปีนัง |   บัตเตอร์เวิร์ท–กูลิม   วงแหวนรอบนอกบัตเตอร์เวิร์ท   สะพานปีนังแห่งที่ 2   สะพานปีนัง   * วงแหวนรอบนอกปีนัง   * อุโมงค์ใต้ทะเลปีนัง  |  |
| รัฐยะโฮร์ |   Second Link   Eastern Dispersal Link   Senai–Desaru   ^ Johor Bahru–Pasir Gudang  |  |
| อื่น ๆ |   Seremban–Port Dickson   ^ Malacca Strait Bridge   ^ South Kedah  |  |
#: กำลังก่อสร้าง, ^: แผน, *: ยกเลิก/เลื่อน
ภูมิพัฒน์ พชรทรัพย์

| ภูมิพัฒน์ พชรทรัพย์ป> ช., ป.ม. |
| --- | --- |

สมาชิกสภาผู้แทนราษฎรจังหวัดนครพนม
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
ก่อนหน้า: ศุภชัย โพธิ์สุ
เลขาธิการพรรคเพื่อชาติ
ดำรงตำแหน่ง 3 เมษายน พ.ศ. 2564 – 21 พฤศจิกายน พ.ศ. 2564
ก่อนหน้า: ลินดา เชิดชัย
ถัดไป: ลินดา เชิดชัย
สมาชิกสภาผู้แทนราษฎรแบบสัดส่วน   กลุ่มจังหวัดที่ 3
ดำรงตำแหน่ง 28 พฤศจิกายน พ.ศ. 2551 – 10 พฤษภาคม พ.ศ. 2554
 
ข้อมูลส่วนบุคคล
เกิด: 26 สิงหาคม พ.ศ. 2507 (60 ปี) อำเภอบ้านแพง จังหวัดนครพนม ประเทศไทย
พรรคการเมือง: ไทยรักไทย (2541–2550)    พลังประชาชน (2550–2551)   ภูมิใจไทย (2551–2554)   ชาติไทยพัฒนา (2554–2557)   เสรีรวมไทย (2557–2561)   เพื่อชาติ (2561–2565)   เพื่อไทย (2565–ปัจจุบัน)

ภูมิพัฒน์ พชรทรัพย์ (เกิด 26 สิงหาคม พ.ศ. 2507) สมาชิกสภาผู้แทนราษฎรจังหวัดนครพนม เขต 1 สังกัดพรรคเพื่อไทย อดีตเลขาธิการพรรคเพื่อชาติ อดีตที่ปรึกษารัฐมนตรีว่าการกระทรวงยุติธรรมและอดีตโฆษกกระทรวงยุติธรรม
ประวัติ

ภูมิพัฒน์ พชรทรัพย์ เกิดเมื่อวันที่ 26 สิงหาคม พ.ศ. 2507 ที่ อำเภอบ้านแพง จังหวัดนครพนม จบการศึกษาระดับปริญญาตรีสาขาการศึกษา ปริญญาโทสาขาการจัดการระหว่างประเทศ จากมหาวิทยาลัยเซาท์อีสเทิร์น สหรัฐอเมริกา และปริญญาเอก สาขาการพัฒนาชุมชน มหาวิทยาลัยนิวพอร์ต ประเทศสหรัฐอเมริกา
การทำงาน > การเมือง

ภูมิพัฒน์ พชรทรัพย์ เข้าร่วมงานการเมืองครั้งแรกในปี 2544 ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในนามพรรคประชาธิปัตย์ แต่ไม่ได้รับเลือกตั้ง ต่อมาย้ายมาร่วมงานกับพรรคพลังประชาชน โดยลงสมัครรับเลือกตั้งเป็นสมาชิกสภาผู้แทนราษฎรแบบสัดส่วน กลุ่มจังหวัดที่ 3 ลำดับที่ 9 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้ง ต่อมาเมื่อ สุขุมพงศ์ โง่นคำ ลาออก เขาจึงได้เลื่อนขึ้นมาเป็น ส.ส.แทน กระทั่งในปี 2551 ศาลรัฐธรรมนูญวินิจฉัยให้ยุบพรรคพลังประชาชน เขาจึงย้ายไปสังกัดพรรคภูมิใจไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาย้ายไปสังกัดพรรคชาติไทยพัฒนา เนื่องจากพื้นที่ทับซ้อนกับ ศุภชัย โพธิ์สุ  แต่ผลการเลือกตั้งปรากฏว่าทั้งศุภชัย และภูมิพัฒน์ แพ้ให้กับผู้สมัครจากพรรคเพื่อไทย
ในปี 2562 ภูมิพัฒน์ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเพื่อชาติ แต่ไม่ได้รับเลือกตั้ง ต่อมาเขาได้รับตำแหน่งเป็นเลขาธิการพรรคเพื่อชาติ ในปี 2564
ภูมิพัฒน์ ถูกกล่าวถึงในการเลือกตั้งนายกองค์การบริหารส่วนจังหวัดในปี 2563 ว่าอาจเป็นตัวเลือกหนึ่งที่พรรคเพื่อไทยจะสนับสนุนให้ลงสมัคร นายก อบจ.นครพนม แต่ท้ายที่สุดพรรคเพื่อไทยก็ให้การสนับสนุน นายสมชอบ นิติพจน์ อดีตนายก อบจ.นครพนม ลงสมัครแทน
ต่อมา ภูมิพัฒน์ย้ายไปสังกัดพรรคเพื่อไทย และได้รับการวางตัวให้ลงสมัครสมาชิกสภาผู้แทนราษฎรจังหวัดนครพนม เขต 1 และได้รับเลือกตั้งใน การเลือกตั้งสมาชิกสภาผู้แทนราษฎรจังหวัดนครพนม พ.ศ. 2566 ในที่สุด
การทำงาน > สมาชิกสภาผู้แทนราษฎร

ภูมิพัฒน์ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 3 สังกัดพรรคพลังประชาชน (พ.ศ. 2541) → พรรคภูมิใจไทย (เลื่อนแทน)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครพนม สังกัดพรรคเพื่อไทย
การทำงาน > ธุรกิจ

ภูมิพัฒน์ พชรทรัพย์ เป็นประธานกรรมการ บริษัท โนบิชา กรุ๊ป จำกัด หรือธุรกิจแฟรนไชส์ร้านชานมไข่มุกในชื่อ "โนบิชา"  เนื่องจากภูมิพัฒน์เป็นผู้ที่ชื่นชอบดื่มชา จึงได้พัฒนาสูตรและต่อยอดเป็นธุรกิจร้านชาไข่มุกที่เป็นที่รู้จักกันดี โดยเครื่องหมายการค้าของโนบิชาซึ่งเป็นรูปเด็กผู้ชายใส่แว่นตา นำมาจากตัวนายภูมิพัฒน์เอง
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ทางด่วนเหนือ–ใต้ สายเหนือ

|  ทางด่วนหมายเลข 1 |
| --- | --- |
ทางด่วนเหนือ–ใต้ สายเหนือ  Lebuhraya Utara–Selatan jajaran utara
thทางด่วนเหนือ–ใต้ สายเหนือ (สีแดง)
ข้อมูลของเส้นทาง

ส่วนหนึ่งของ 
 
บำรุงรักษาโดย พลัสเอกซ์เพรสเวย์
ความยาว: 460 กิโลเมตร (290 ไมล์)
มีขึ้นเมื่อ: ค.ศ. 1985[ต้องการอ้างอิง]–ปัจจุบัน
ทางแยกที่สำคัญ
ปลายทางทิศเหนือ:  ถนนเพชรเกษม ที่ชายแดนมาเลเซีย-ไทย ใกล้บูกิตกายูฮีตัม รัฐเกอดะฮ์
 :   ทางหลวงสหพันธ์หมายเลข 1  Changlun–Kuala Perlis Highway   Butterworth Outer Ring Road   Butterworth–Kulim Expressway   Penang Bridge   Sultan Abdul Halim Muadzam Shah Bridge  Federal Route 136  Federal Route 60   Federal Route 76   Guthrie Corridor Expressway  Sungai Buloh Highway 
ปลายทางทิศใต้:  ทางด่วนหุบเขากลังใหม่ ที่บูกิตลันจัน รัฐเซอลาโงร์
ตำแหน่งที่ตั้ง
ประเทศ: มาเลเซีย
จุดหมาย ปลายทางหลัก: จีตรา อาโลร์เซอตาร์ ซูไงเปอตานี จอร์จทาวน์ ไตปิง กัวลากังซาร์ อีโปะฮ์ Gopeng ตาปะห์ ราวัง กัวลาลัมเปอร์
 
ระบบทางหลวง
 ทางด่วน  ทางหลวงสหพันธ์  ทางหลวงรัฐ 
ทางด่วนเหนือ–ใต้ สายเหนือ (มลายู: Lebuhraya Utara–Selatan Jajaran Utara, จีน: 南北大道北干线; พินอิน: Nánběi Dàdào Běi Gànxiàn) ซึ่งมีหมายเลขเป็น E1 เป็นส่วนหนึ่งของทางหลวงเอเชียสาย 2 เป็นทางหลวงในมาเลเซียตะวันตกที่มีการควบคุมการเข้าออก และมีการชำระค่าผ่านทาง มีระยะทาง 460 กิโลเมตร (290 ไมล์) เป็นเส้นทางในส่วนเหนือของทางด่วนเหนือ–ใต้ของประเทศมาเลเซีย เส้นทางผ่านรัฐทางตะวันตกเฉียงเหนือ ได้แก่ รัฐเกอดะฮ์ รัฐปีนัง รัฐเประ และรัฐเซอลาโงร์ มีจุดเริ่มต้นทางทิศเหนือที่ด่านตรวจคนเข้าเมืองบูกิตกายูฮีตัมในรัฐเกอดะฮ์ ซึ่งตั้งอยู่บนชายแดนมาเลเซีย-ไทย และสิ้นสุดที่บูกิตลันจัน ในรัฐเซอลาโงร์ ซึ่งตัดกับทางด่วนหุบเขากลังใหม่ ทางด่วนสายนี้ดำเนินการโดยพลัสเอกซ์เพรสเวย์
ทางด่วนสายนี้มีแนวเส้นทางจากเหนือไปใต้ ใกล้กับชายฝั่งทะเลทางทิศตะวันเฉียงเหนือของคาบสมุทร เชื่อมเมืองใหญ่ต่าง ๆ ได้แก่ อาโลร์เซอตาร์ บัตเตอร์เวิร์ท ไตปิง อีโปะฮ์ และราวัง และผ่านหมู่บ้านชนบทต่าง ๆ ทางด่วนสายนี้มีเส้นทางขนานไปกับทางหลวงมาเลเซียหมายเลข 1 ที่มีอยู่แล้ว และมีการใช้เส้นทางร่วมกันกับทางด่วนสายนี้จากเมืองบูกิตกายูฮีตัมถึงเมือง Jitra
แหล่งข้อมูลอื่น

PLUS Expressway Berhad เก็บถาวร 2018-12-08 ที่ เวย์แบ็กแมชชีน
PLUS เก็บถาวร 2007-10-12 ที่ เวย์แบ็กแมชชีน
Malaysian Highway Authority เก็บถาวร 2005-08-30 ที่ เวย์แบ็กแมชชีน
| ด ค ก ทางด่วนในประเทศมาเลเซีย |
| --- | --- | --- |
| ระหว่างรัฐ |   เหนือ–ใต้ (สายเหนือ)   เหนือ–ใต้ (สายใต้)   เหนือ–ใต้ (ทางเชื่อมต่อกลาง)   กัวลาลัมเปอร์–การะก์   ชายฝั่งตะวันออก   กาจัง–เซอเริมบัน   # ชายฝั่งตะวันตก   ^ Paroi–Senawang–KLIA   ^ Jelas   ^ Perlis–Langkawi Bridge  |  |
| กัวลาลัมเปอร์/ หุบเขากลัง  และรัฐเซอลาโงร์ |   หุบเขากลังใหม่   ชาห์อาลัม   Cheras–Kajang   Sungai Besi   New Pantai   Damansara–Puchong   Ampang–Kuala Lumpur   Kemuning–Shah Alam   Kajang Dispersal Link   # Sungai Besi–Ulu Klang   Maju   Sprint   Kuala Lumpur–Kuala Selangor   South Klang Valley   # East Klang Valley   New North Klang Straits Bypass   # Damansara–Shah Alam   Duta–Ulu Klang   Guthrie Corridor   East–West Link   Kuala Lumpur–Seremban   อุโมงค์สมาร์ท   ^ Serdang–Kinrara–Putrajaya   * Kinrara–Damansara  |  |
| รัฐปีนัง |   บัตเตอร์เวิร์ท–กูลิม   วงแหวนรอบนอกบัตเตอร์เวิร์ท   สะพานปีนังแห่งที่ 2   สะพานปีนัง   * วงแหวนรอบนอกปีนัง   * อุโมงค์ใต้ทะเลปีนัง  |  |
| รัฐยะโฮร์ |   Second Link   Eastern Dispersal Link   Senai–Desaru   ^ Johor Bahru–Pasir Gudang  |  |
| อื่น ๆ |   Seremban–Port Dickson   ^ Malacca Strait Bridge   ^ South Kedah  |  |
#: กำลังก่อสร้าง, ^: แผน, *: ยกเลิก/เลื่อน
มาดากัสการ์ คาร์ทซ์

| --- | --- |

ผู้พัฒนา: ซิดฮีอินเตอร์แอ็กทีฟ  เวอร์โฌส (ดีเอส)
ผู้จัดจำหน่าย: แอ็กติวิชัน
ชุด: มาดากัสการ์
เครื่องเล่น: วี, เอ็กซ์บ็อกซ์ 360, เพลย์สเตชัน 3, นินเทนโดดีเอส
วางจำหน่าย: 
แนว: แข่งรถ
รูปแบบ: ผู้เล่นคนเดียว, มัลติเพลเยอร์
มาดากัสการ์ คาร์ทซ์ (อังกฤษ: Madagascar Kartz) เป็นเกมแข่งรถที่อิงมาจากแอนิเมชันซีรีส์มาดากัสการ์ ของดรีมเวิร์กสแอนิเมชัน เกมนี้ได้รับการเปิดตัวในวันที่ 27 ตุลาคม ค.ศ. 2009 และเป็นเกมชุดที่สองที่แยกเนื้อหาออกจากซีรีส์ เกมใช้ระบบวีวีลควบคุม และมีส่วนครอบเสริม
รูปแบบการเล่น

เกมดังกล่าวมีลักษณะเป็นเกมแข่งรถโกคาร์ทแบบพื้นฐาน ผู้เล่นสามารถทำการกระโดด, ม้วน หรือพลิกได้ เกมนี้มีหลายฉากที่แตกต่างไปจากที่ปรากฏอยู่ในแอนิเมชัน ตัวละครที่สามารถควบคุมได้ ประกอบด้วย อเล็กซ์, มาร์ตี้, เมลแมน, คิงจูเลียน, เมสันและฟิล หรือเพนกวินอื่นอีกสี่ตัวก็ได้ คันควบคุม มาดากัสการ์ คาร์ทซ์ วีล ได้ใช้รวมเข้ากับระบบ วี โดยวีลนี้มีออปชันให้เลือกใช้ ซึ่งจะแตกต่างจาก วีวีล ที่มีอยู่ใน มาริโอคาร์ท วี
ตัวละครที่สามารถควบคุมได้ ประกอบด้วย สิงโตอเล็กซ์, ม้าลายมาร์ตี้, ยีราฟเมลแมน, ฮิปโปกลอเรีย, กลุ่มนกเพนกวิน, กลุ่มชิมแปนซี และ คิงจูเลียน จากซีรีส์ มาดากัสการ์ รวมถึงสองตัวละครที่มาจากภาพยนตร์เรื่องอื่นนอกเหนือจากที่อยู่ในมาดากัสการ์ ซึ่งได้แก่ เชร็ค จาก เชร็ค และ บ็อบ จาก มอนสเตอร์ ปะทะ เอเลี่ยน ซึ่งล้วนอยู่ในแฟรนไชส์ของดรีมเวิร์กส ประเภทการแข่งขัน ประกอบด้วย การแข่งขันความเร็ว, ชิงแชมป์, ซ้อมจับเวลา และการแข่งขันแบบตะลุยด่าน ส่วนเพลง "ไอไลค์ทูมูฟอิท" ซึ่งขับร้องโดย รีล 2 รีล เป็นเพลงธีมในส่วนของหน้าเมนู และรูปแบบการเล่นจะคล้ายกับ มาริโอคาร์ท วี ของนินเทนโด
การตอบรับ

มาดากัสการ์ คาร์ทซ์ ได้รับคำวิจารณ์ไม่ค่อยดีเท่าใดนัก เคร็ค แฮร์ริส ของเว็บไซต์ไอจีเอ็น กล่าวถึงเวอร์ชันในระบบวีว่า "เป็นการแข่งรถโกคาร์ทที่มีความรวดเร็ว ความน่าแปลกใจ ไม่ดีเท่าที่ มาริโอคาร์ท มีอยู่" เว็บไซต์เกมส์เรดาร์ยังวิจารณ์อีกด้วยว่า "ธรรมดา และเป็นเสมือนกับเวอร์ชันที่น่าเบื่อของ มาริโอคาร์ท" พวกเขายังกล่าวอีกด้วยว่าไอเท็มเสริมที่ไม่ค่อยมีประสิทธิภาพ และในปัจจุบันยังไม่มีความเห็นในเชิงบวกจากเว็บไซต์เมทาคริติกแต่อย่างใด
ไชยวัฒนา ติณรัตน์

| ไชยวัฒนา ติณรัตน์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดมหาสารคาม
อยู่ในวาระ
เริ่มดำรงตำแหน่ง  6 มกราคม พ.ศ. 2544   (23 ปี 362 วัน)
 
ข้อมูลส่วนบุคคล
เกิด: ไชยวัฒน์ ติณรัตน์ 21 สิงหาคม พ.ศ. 2502 (65 ปี) จังหวัดมหาสารคาม ประเทศไทย
พรรคการเมือง: ไทยรักไทย (2544–2549)   พลังประชาชน (2549–2550)   เพื่อไทย (2551–ปัจจุบัน)

ไชยวัฒนา ติณรัตน์(เกิด 21 สิงหาคม พ.ศ. 2502) สมาชิกสภาผู้แทนราษฎรจังหวัดมหาสารคาม 6 สมัย และเป็นอดีตสมาชิกสภาจังหวัดมหาสารคาม
ประวัติ

ไชยวัฒนา ติณรัตน์ เกิดเมื่อวันที่ 21 สิงหาคม พ.ศ. 2502 เป็นบุตรของนายบุญชู และนางหอมจันทร์ ติณรัตน์ สำเร็จการศึกษาศิลปศาสตรบัณฑิต สาขารัฐศาสตร์ มหาวิทยาลัยรามคำแหง สมรสกับนางนวลนารท มีบุตร 3 คน
งานการเมือง

อดีตเป็นสมาชิกสภาจังหวัดมหาสารคาม 2 สมัย ปี พ.ศ. 2544 ลงสมัครเป็นสมาชิกสภาผู้แทนราษฎรจังหวัดมหาสารคาม สังกัดพรรคไทยรักไทย และได้รับเลือกเป็นครั้งแรก โดยเอาชนะนายสุชาติ ศรีสังข์ อดีต ส.ส.จากพรรคชาติพัฒนา แต่ต่อมาคณะกรรมการการเลือกตั้งตัดสินให้ใบเหลือง และนายสุชาติพลิกกลับมาชนะในการเลือกตั้งซ่อม
ในการเลือกตั้งปี พ.ศ. 2548 นายไชยวัฒน์ย้ายไปลงในระบบบัญชีรายชื่อลำดับที่ 76 ไม่ได้รับเลือกในคราวแรก แต่ในเวลาต่อมาได้รับเลื่อนแทนนายพงษ์ศักดิ์ รักตพงศ์ไพศาล
พ.ศ. 2550 หลังการรัฐประหาร 19 กันยายน พ.ศ. 2549 นายไชยวัฒน์กลับลงมาสมัครสมาชิกสภาผู้แทนราษฎรแบบแบ่งเขตอีกครั้ง และได้คะแนนมาเป็นอันดับที่ 3 ของเขต (มี ส.ส. ได้ 3 คน) พ.ศ. 2554 ได้รับเลือกตั้งเป็นสมัยที่ 4 สังกัดพรรคเพื่อไทย
งานการเมือง > สมาชิกสภาผู้แทนราษฎร

ไชยวัฒนา ติณรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดมหาสารคาม สังกัดพรรคไทยรักไทย (ใบเหลือง)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมหาสารคาม สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมหาสารคาม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดมหาสารคาม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดมหาสารคาม สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายไชยวัฒน์ ติณรัตน์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายไชยวัฒน์ ติณรัตน์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายไชยวัฒน์ ติณรัตน์), ศูนย์ข้อมูลนักการเมืองไทย
ดรัลชรัส ศุขีวิริยะ

| ดรัลชรัส ศุขีวิริยะ |
| --- | --- |

ข้อมูลพื้นฐาน
ชื่อเกิด: ดรัลชรัส ศุขีวิริยะ
รู้จักในชื่อ: ดาต้า
เกิด: 28 สิงหาคม พ.ศ. 2532 (35 ปี)
ที่เกิด: กรุงเทพมหานคร ประเทศไทย
อาชีพ: นักร้อง นักแสดง นางแบบ
ช่วงปี: 2554–ปัจจุบัน
ค่ายเพลง: Studio 54 Records
คู่สมรส: พิบูล พิหเคนทร์ (พ.ศ. 2561 - ปัจจุบัน)

เว็บไซต์: DataDatti.com
ดรัลชรัส ศุขีวิริยะ (เกิด 28 สิงหาคม พ.ศ. 2532) ชื่อเล่น ดาต้า เป็นนักแสดง นักร้อง และนางแบบชาวไทย